boagi bja mohola: kgopolo ya boagi ka mono Afrika Borwa e dutše e kwišišwa kudu go ya ka sepolitiki - "tokelo ya go bouta" le ya go rerišwa. Eupša bjalo ka ge kudukudu batho ba ba hlokago ba lemogile, go kgona go bouta ga se gwa lekana go le tee. Boagi bo swanetše go akaretša le tokelo ya go ba le kabelo le go kgatha tema go tšeweng ga diphetho tše di amago dipeeletšo le mošomo. Tlhabollo ya mabokgoni e ama go dira gore batho ba kgone go kgatha tema diphethong tše le go phethagatša maikarabelo le mešomo ye e bago gona ka lebaka la diphetho tšeo. Ka lefelong la mošomo, diphetho tšeo di ama tšweletšo, peakanyo ya mošomo le theknolotši. Ka dikgwebong tše diswa le tše nnyane diphetho tše di ama bogwebi, tšwetšopele le kgolo, mola setšhabeng di ama maikemišetšo, tšwelopele le dipoelo tšeo di sepedišanago le tlhabologo ya selegae ya ekonomi.